বিশ্বনাথ আৰক্ষীয়ে আজি এক গোপন অভিযান চলাই অবৈধ মাৰণাস্ত্ৰ জব্দ কৰিবলৈ সক্ষম হয়। আৰক্ষীয়ে এই সংক্ৰান্তত এগৰাকী মহিলাসহ মুঠ ৪জন লোকক আটক কৰিছে।
প্ৰাপ্ত তথ্য মতে এক গোপন সূত্ৰৰ খবৰৰ আধাৰত বিশ্বনাথৰ উপ আৰক্ষী অধীক্ষক মোজাফৰ হুছেইনৰ নেতৃত্বত আৰক্ষীৰ এটা দলে বিশ্বনাথ চাৰিআলি আৰক্ষী থানাৰ সন্মুখত বজাত চেক প'ষ্ট বহুৱাই দিনৰ ১ মান এখন মাৰুটি এল্ট' গাড়ীৰ পৰা উক্ত মাৰণাস্ত্ৰসমূহ জব্দ কৰে।
বিশ্বনাথ আৰক্ষীয়ে জনোৱা অনুসৰি এ এছ ০২ এল ২৩৬৭ নম্বৰৰ এল্ট' গাড়ীখনৰ ভিতৰত উদ্ধাৰ কৰা মাৰণাস্ত্ৰ সমূহৰ ভিতৰত আছে ২০ জাঁই সক্ৰিয় গুলীসহ এটা ৩০৩ ৰাইফল আৰু এটা চাইলেন্সাৰ। ডবকাৰ পৰা বিশ্বনাথলৈ গঁড় হত্যাকাৰীক যোগানৰ বাবে মাৰণাস্ত্ৰ সমূহ অনা হৈছিল বুলি আৰক্ষীয়ে জানিবলৈ দিয়ে।
এই সংক্ৰান্তত আৰক্ষীয়ে আটক কৰা লোক কেইজনক আহমদ আলী, ৰীণা বেগম, ইমৰাণ আলী আৰু হাচান আলী বুলি চিনাক্ত কৰা হৈছে। নগাঁও জিলাৰ ডবকাৰ ধৃত লোক কেইজন একেটা পৰিয়ালৰ বুলি আৰক্ষী সূত্ৰই প্ৰকাশ কৰিছে।
বাতৰি লিখা সময়লৈকে আৰক্ষীয়ে আটকাধীন লোক কেইজনক অধিক তথ্যৰ বাবে নিজৰ জিম্মাত ৰাখি তদন্ত চলাই আছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
